armvectores/hy_wikipedia_2023 huggingface dataset:
Ծիրանի ծառ

Ծիրանի ծառ,  հայկական ժողովրդական երգ, պահպանվել է Կոմիտասի մշակմամբ։ Կոմիտասի խմբերգային համերգների՝ Էջմիածնի շրջանի պահպանված ծրագրերում «Գարուն ա» երգը հանդիպում է առաջինը 1903 թվականին։ Երգը առաջին անգամ հիշատակվել է Կոմիտաս վարդապետի և իր ընկերոջ՝ Մանուկ Աբեղյանի 1903 թվականին խմբագրած «Հազար ու մի խաղ» ժողովածուում, որը հրատակվել է ժողովածուի երկրորդ հիսուն երգերի կազմում 1905 թվականին, որտեղ միայն տեքստերն են եղել։


== Թեմա ==
«Ծիրանի ծառ» երգում կյանքի տխուր պատկեր է ստեղծված՝ անճար, հուսահատ գեղջուկը գութ է աղերսում բնությունից։ Նախաշեշտի ակտիվացած շեշտը և շարժուն ռիթմը (երկու տասնվեցերորդականների արագ հաջորդում), կարծես հաղորդում է գեղջուկի հուսահատ հոգու ճիչը։


== Բառեր ==


== Ծանոթագրություններ ==
Հովհաննես Հովհաննիսյան (բժիշկ)

Անվան այլ կիրառումների համար տե՛ս՝ Հովհաննես Հովհաննիսյան (այլ կիրառումներ)Հովհաննես Զաքարի Հովհաննիսյան (նոյեմբերի 15, 1931(1931-11-15), Խորոնք, Վաղարշապատի շրջան, Հայկական ԽՍՀ, ԱԽՖՍՀ, ԽՍՀՄ), վնասվածքաբան-օրթոպեդ։ Բժշկական գիտությունների թեկնածու (1972 թվական)։


== Կենսագրություն ==
Ավարտել է Երևանի պետական բժշկական ինստիտուտը (1963 թվական)։ 1963-1989 թվականներին աշխատել է Դիլիջանի քաղաքային, էջմիածնի բուժմիավորման հիվանդանոցներում, Երևանի վնասվածքաբանության, օրթոպեդիայի և վերականգնողական գիտական կենտրոնում, Արտաշատի, Էջմիածնի հիվանդանոցներում, 1989 թվականից՝ Էջմիածնի քաղաքային պոլիկլինիկայում։ 1989-1990 թվականներին և 1992 թվականին կամավոր մեկնել է Մեղրի, Ստեփանակերտ, ԼՂՀ Շահումյանի, Ասկերանի և Մարտունու շրջաններ, մասնակցել հիվանդ և վիրավոր ազատամարտիկների ու խաղաղ բնակիչների բուժօգնության աշխատանքներին. վիրահատել է հարյուրավոր ազատամարտիկների։
Աշխատությունները վերաբերում են վնասվածքաբանության և անեսթեզիոլոգիայի խնդիրներին։
Ապրեի լիճ

Ապրեի լիճ, լիճ Հայաստանի Կոտայքի մարզում՝ Լեռնանիստ գյուղից 6 կմ հարավ-արևելք, Կլոր Թառ լեռան հյուսիսարևմտյան լանջին։ Բարձրությունը ծովի մակարդակից 2250 մ է, մակերեսը՝ 0,6 հա։


== Ծանոթագրություններ ==
Իոսիֆ Բոկշայ

Իոսիֆ Իոսիֆովիչ Բոկշայ (սեպտեմբերի 20 (հոկտեմբերի 2), 1891 կամ հոկտեմբերի 2, 1891(1891-10-02), Կոբիլեցկա Պոլյանա - հոկտեմբերի 19, 1975(1975-10-19) կամ հոկտեմբերի 9, 1975(1975-10-09), Ուժգորոդ, Ուկրաինական ԽՍՀ, ԽՍՀՄ), ուկրաինացի նկարիչ։ ԽՍՀՄ ժողովրդական նկարիչ (1963), ԽՍՀՄ գեղարվեստի ակադեմիայի թղթակից-անդամ (1958)։


== Կենսագրություն ==
1914 թվականին ավարտել է Բուդապեշտի Գեղարվեստի ակադեմիան։ Բնանկարների, մոնումենտալ որմնանկարների, ժանրային պատկերների, դիմանկարների և նատյուրմորտների հեղինակ է։ Գործերից են՝ «Շուկա Ուժգորոդում» (1927, Ուժգորոդի գեղարվեստական թանգարան), «Լիճը լեռներում» (1946), «Մեծ գագաթ» (1951, երկուսն էլ՝ ՈւԽՍՀ ուկրաինական կերպարվեստի թանգարան, Կիև)։


== Ծանոթագրություններ ==
Մայքլ Վարդան

Մայքլ Վարդան (նոյեմբերի 27, 1968(1968-11-27), Բուլոն Բիյանկուր), ֆրանսահայ կինոդերասան։
Նրա հորաքույրն է երգչուհի Սիլվի Վարդանը և նրա խորթ հայրն է բանաստեղծ Յան Լա Ֆրընե։ Վարդանի Բուլղարիայում ծնված հայրը հայ և հունգարական ծագում ունի, իսկ Վարդանի ամերիկացի մայրը ծագումով հրեա և լեհ է։ Նրա ծնողները ամուսնալուծվել են, երբ նա հինգ տարեկան էր, և մոր հետ տեղափոխվում է Ամերիկա։ Հետո վերադարձել է Ֆրանսիա՝ հոր մոտ. մինչև դպրոցական բարձր տարիները։ Սահուն կերպով խոսում է անգլերեն և ֆրանսերեն։


== Կարիերա ==
Վարդան ունեցել նկատելի աջակցող դերը խոշոր Հոլիվուդի ֆիլմերից, այդ թվում Նեվըր Բին Կիսդ (1999), Ուան Աուըր Ֆոտո(2002) և Մոնսդըր ին-Լու (2005)


== Ծանոթագրություններ ==
Վարեսռահու

Վարեսռահու, էստոնական փոքր կղզի Հիյումաա կղզու մոտ գտնվող Վյայնամերի նեղուցում։ Զբաղեցնում է 0,2 հա տարածք։


== Ծանոթագրություններ ==
Վելանայ

Վելանայ (նախկինում հայտնի էր Լեյդեն անունով, թամիլերեն՝ ஊர்காவற்துறை), կղզի Շրի Լանկայի հյուսիսում գտնվող Ջաֆֆա թերակղզու ափին։ Կղզու մակերեսը կազմում է 64,1 կմ²։ Բնակչությունը ըստ 2009 թվականի մարդահամարի տվյալների կազմում է 16 300 մարդ։


== Բնակավայրեր ==
Կղզու ամենամեծ բնակավայրը Քեյս քաղաքն է։ Այլ բնակավայրեր են Ալլայպադին, Մանկուպանը, Վելանին, Սարավանայը, Պուլիյանկուդալը, Սուրուվիլը, Նարանտանայը, Կարամպանը։


== Բնակչություն և կրոն ==

Վելանայի բնակչության  մեծ մասը դավանում է հինդուիզմ, մնացած՝ ավելի քիչ մասը իսլամ և քրիստոնեություն։  Կան մի քանի հինդուիզմական տաճարներ, ինչպես նաև եկեղեցիներ, մզկիթներ, հիվանդանոց, 10 դպրոց և քայթսերֆինգի բազա։
2006 թվականի մայիսի 13-ին՝ քաղաքացիական պատերազմի ժամանակ կղզու վրա տեղի ունեցավ Ալլայպադիի կոտորածը։ Զոհվել են թեմիլական փոքրամասնության 13 անդամ։


== Ծանոթագրություններ ==


== Արտաքին հղումներ ==
Քեյս կղզու մասին կայք (անգլ.)
Վելանայի կենտրոնական քոլեջ Archived 2011-10-08 at the Wayback Machine. (անգլ.)
Քայթսերֆինգը Քեյսում(չաշխատող հղում) (անգլ.)
Կղզու քարտեզը (անգլ.)
Ճանապարհորդություն Քեյս կղզում (անգլ.)
Չժունշան (քաղաք)

Չժունշան (Յուե, չին․գիր՝ 中山, պարզեցված՝. 中山, յուտփհին՝ Zung¹saan¹, փինյին՝ Zhōngshān, Պալլ․՝ Чжуншань), Գուանդուն նահանգի քաղաքային շրջան, ՉԺՀ։


== Պատմություն ==
Այն բանից հետո, երբ մ․թ․ա․ 214 թվականին այս հողերն անցան Ցին կայսրության կազմի մեջ, դրանք դարձան Պանյույ գավառի մաս։ Խան կայսրության ժամանակաշրջանում մ․թ․ա 201 թվականին Պանյույ գավառից առանձնացվեց Ցզենչեն գավառը։ Ցզին կայսրության ժամանակաշրջանում 331 թվականին Ցզենչեն գավառից առանձնցվեց Բաոան (宝安县) գավառը։ Թան կայսրության ժամանակներում Բաոան գավառը 757 թվականին անվանափոխվեց Դունգուան։ Սուն կայսրության ժամանակներում 1152 թվականին Դունգուան գավառից առանձնացվեց  Սյանշան (香山县) գավառը։
Այստեղ՝ Ցույհեն (այժմ՝ Նանլան ավանի մաս) գյուղում 1866 թվականին ծնված Չինաստանի Հանրապետության հիմնադիր «Sun Zhongshan» կեղծանունը հաճախ օգտագործող Սուն Յաթ-Սենի մահից հետո նրա հիշատակին 1925 թվականի ապրիլի 15-ին Սյաշան գավառը վերանվանվեց Չժունշան(中山县)։ 
Այս վայրերը կոմունիստական զորքերը գրավեցին միայն քաղաքացիական պատերազմի վերջին փուլում՝ 1949 թվականի հոկտեմբերի 30-ին։ Այս վայրերի՝ ՉԺՀ կազմ մտնելուց հետո ստեղծվեց Սյուջիանգի հատուկ մարզը (珠江专区),  և վարչաշրջանը դարձավ դրա մի մասը։ 1952 թվականին Չժուցյանի  հատուկ շրջանը լուծարվեց, և վարչաշրջանը մտավ Յուեժոնգ վարչական շրջանի մեջ (粤中行政区), իսկ Յումին շրջանը ստեղծվեց Բաոան, Դունգուան և Չժունշան  վարչական շրջանների խաչմերուկում։ Մարտի 12-ին Շիցի (石岐镇) գյուղը առանձնացավ Չհունշան շրջանից և դարձավ գավառական ենթակայության տակ գտնվող առանձին քաղաք։
1955 թվականին Յուեչժուն Վարչական շրջանը վերացվեց, և գավառը մտավ Ֆոշան (佛山专区) հատուկ շրջանի կազմի մեջ։ 1958 թվականին Շիցի քաղաքը կարգավիճակով իջեցվեց և նույնպես մտավ Ֆոշան հատուկ շրջանի կազմի մեջ։ 1959 թվականին Շիցիի կարգավիճակն ավելի իջեցվեց, և կրկին մտավ ավան Չժունշան գավառի կազմում։ 1959 թվականի մարտին Չժունշան գավառին միացվեց Չժուհայ գավառը, սակայն արդեն 1961 թվականի ապրիլին այն վերականգնվեց։ 1965 թվականին Սինհուեյ և Չժունշան գավառների սահմանին ստեղծվեց Դոումեն գավառը։ 
1970 թվականին Ֆոշան Հատուկ շրջանը վերանվանվեց Ֆոշան (佛山地区) շրջան։
1983 թվականին հունիսի 1-ին Ֆոնշան շրջանը կազմացրվեց, և Չժունշան գավառը մտավ նոր Ֆոշան քաղաքային շրջանի կազմի մեջ։
ՉԺՀ Պետխորհրդի որոշմամբ 1983 թվականի դեկտեմբերի 22-ից Չժունշան գավառը վերափոխվեց քաղաքային գավառի։
1988 թվականի հունվարի 7-ին Չժունշանը հանվեց Ֆոշան քաղաքային շրջանի կազմից և ուղղակիորեն Գուանդուն նահանգի իշխանության ենթակա էր։


== Վարչատարածքային բաժանում ==
Չժունշան քաղաքային շրջանն իր կազմում չունի գավառային մակարդակի միավուրումներ, այլ բաժանվում է շրջանային մակարդակի միավորումների՝ 6 փողոցային կոմիտեների (այդ թվում 3 շրջանների, հավասարեցված փողոցային կոմիտեներին) և 18 ավաններ։


== Տեսարժան վայրեր ==
Չժունշան քաղաքային շրջանում՝ Ցույհեն գյուղում, որը գտնվում է  քաղաքակենտրոնացված տարածքներից 17,6 կիլոմետր հարավ-արևելք, տեղակայված է «Սուն Յաստենի նախկին նստավայրի» (孙中山故居纪念馆) թանգարանը, որը հիմնադրվել է 1956 թվականին, իսկ 1986 թվականից ստացել է ՉԺՀ Պահպանվող հուշարձանների կարգավիճակ։


== Ծանոթագրություններ ==


== Արտաքին հղումներ ==
Միլա Մուարե

Միլա Մուարե (անգլ.՝ Milo Moiré, մայիսի 7, 1983(1983-05-07), Լյուցերն, Շվեյցարիա), շվեյցարացի կոնցեպտուալ նկարիչ և մոդել, ով առավել հայտնի է իր մերկ պերֆոմանսների և իր արվեստում իր մարմնի օգտագործման համար։ Մուարեն ծնվել է Շվեյցարիայում սլովակ-իսպանական ընտանիքում, սակայն աշխատում է Դյուսելդորֆում։ Մուարեն ավարտել է Արվեստի ակադեմիան և ստացել է հոգեբանության գիտական աստիճան (magna cum laude)։


== Արվեստ թե պոռնկագրություն ==
Մուարեն գիտակցաբար տեղադրել է իրեն արվեստի և պոռնկագրության սահմանագծին։ Նա ազատ դիտման համար և «առանց գրաքննության» («uncensored») նկարագրությամբ իր պերֆորմանսների տեսագրություններ է հրապարակել իր պաշտոնական կայքում։ Մուարեն ասել է, որ արվեստում չպետք է լինեն սահմանափակումներ և իր համար մահը միակ սահմանափակումն է։ Միլա Մուարե քաղվածքում է Մարինա Աբրամովիչին և Ջոզեֆ Բոյսին որպես իրեն ազդած նկարիչների։ Ըստ Միլա Մուարեի արվեստը կարող է լինել պոռնկագրություն և պոռնկագրությունը կարող է լինել արվեստ։


== Ձերբակալություններ ==
2015 թվականին Մուարեին ձերբակալել է ֆրանսիական ոստիկանությունը և նա մեկ գիշեր է անցկացրել բանտախցում Էյֆելյան աշտարակի դիմաց տուրիստների հետ մերկ սելֆիներ անելուց հետո։ 2016 թվականին Մուարեն նույնպես ձերբակալվել՝ արդեն Լոնդոնում, երբ նա Տրաֆալգարյան հրապարակում առաջարկում էր անցորդներին դիպչել իր սեռական օրգաններին, անցկացնելով դիպչողների ձեռքը հայելապատ վարագույրով արկղով։


== Անձնական կյանք ==
Մուարեն բնակվում է Դյուսելդորֆում իր ընկերոջ՝ լուսանկարիչ Պետեր Պալմի հետ։


== Ընտրյալ աշխատություններ ==
The Script System No. 1, performance video, 2013.
The Split Brain, video, 2013.
The Script System No. 2, performance video, Art Basel, 2014.
PlopEgg No. 1 – A Birth of a Picture, performance work, 2014.


== Տես նաև ==
Պրիկասո


== Ծանոթագրություններ ==


== Արտաքին հղումներ ==
Պաշտոնական կայք
Կամենսկի գյուղական խորհուրդ (Իզյումսկի շրջան)

Անվան այլ կիրառումների համար տե՛ս՝ Կամենսկի գյուղական խորհուրդ (այլ կիրառումներ)Կամենսկի գյուղական խորհուրդ  (ուկրաիներեն՝ Кам'янська сільська рада), Ուկրաինայի Խարկովի մարզի Իզյումսկի շրջանում։
2001 թվականի տվյալներով Կամենսկի գյուղական խորհրդում բնակվում էր 1403 մարդ։ Բնակավայրը զբաղեցնում է 62.87 կմ² տարածք։ Բնակչության խտությունը կազմում էր 22.32 մարդ/կմ²։ Խորհրդում կա 4 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Կուլիատե Ֆաբիասկո

Կուլիատե Ֆաբիասկո (իտալերեն՝ Cugliate-Fabiasco), քաղաք Իտալիայում, գտնվում է Լոմբարդիա մարզում՝ Վարեզե գավառում։
Բնակչությունը ըստ 2004 թվականի տվյալների կազմում է 2805 մարդ։ Բնակչության միջին խտությունը՝ 468 մարդ/կմ²։ Զբաղեցնում է 6 կմ² տարածք։ Փոստային ինդեքս՝ 21030։ Հեռախոսային կոդը՝ 0332։
Բնակավայրի հովանավորն է Սան Ջուլիոն։ Տոնը հիմնականում նշում են հունվարի 29-ին։


== Ծանոթագրություններ ==
Ռոստովի (Վարշավայի) համալսարանի վարչական մասնաշենք

Ռոստովի (Վարշավայի) համալսարանի վարչական մասնաշենք (ռուս.՝ Административный корпус Ростовского (Варшавского) университета), շենք Դոնի Ռոստովում, որը կառուցվել է 1897 թվականին։ Ի սկզբանե մտնել է Նիկոլաևյան հիվանդանոցի շինությունների համալիրի կազմի մեջ։ 1915 թվականից շենքում տեղավորված է եղել Վարշավայի համալսարանի բժշկական ֆակուլտետը, որը տարհանվել էր Լեհաստանի մայրաքաղաք Վարշավայից։ Ներկայումս շենքում տեղակայված է Ռոստովի պետական բժշկական համալսարանի վարչական մասնաշենքը։ Ռոստովի (Վարշավայի) համալսարանի վարչական մասնաշենքն ունի մշակութային ժառանգության տարածաշրջանային նշանակության օբյեկտի կարգավիճակ։


== Ճարտարապետություն ==
Շենքի նախագծի հեղինակը ենթադրաբար եղել է ճարտարապետ Նիկոլայ Մատվեևիչ Սոկոլովը։ Աղյուսե երկհարկանի շենքն ունի մետաղական թեք տանիք։ Ճակատները սվաղած չեն։ Գլխավոր ճակատը դուրս է գալիս Նախիջևանի նրբանցք։ Կողքերից առանձնանում են երկու ատտիկոսներով երկու ելունները։ Ճակատի հարկերի բաժանումն ընդգծվում է միջհարկային գոտիով։ Պատերը շարված են կոպտատաշ քարից։ Առաջին և երկրորդ հարկերի լուսամուտատեղերն ունեն տարբեր ձևեր։ Նրանք զարդարված են զարդաքիվերով, պարակալներով և կողպեքային քարերով։ Երկրորդ հարկի կողային ելունների պատուհանները ձևավորված են զույգ որմնսյուներով, որոնք ունեն կամարաղեղներ և աղեղնաձև քիվ։ Շենքն ունի հատակագծային բարդ ուրվագիծ։ Շինությունն ունի հատակագծման միջանցքային համակարգ` սենյակների երկկողմանի դասավորությամբ։


== Հուշատախտակներ ==
1984 թվականին շենքի պատին տեղադրվել է հուշատախտակ հետևյալ գրությամբ.


== Ծանոթագրություններ ==


== Գրականություն ==
Панков Г. И Кузница медицинских кадров. Очерки истории Ростовского медицинского института. — Ростов-на-Дону, 1968. — С. 3—13, 15, 43, 71.
Այխտալ

Այխտալ  (գերմ.՝ Aichtal), քաղաք Գերմանիայի Բավարիա երկրամասում։
Ենթարկվում է Շտուտգարտ վարչական շրջանին։ Գտնվում է Էսլինգեն շրջանի կազմում։ Բնակչությունը կազմում է 9642 մարդ (ըստ 2010 թվականի դեկտեմբերի 31-ի)։ Տարածքը կազմում է 23,64 կմ²։ Պաշտոնական կոդ՝ 08 1 16 081։
Քաղաքը բաժանված է 3 քաղաքային համայնքի։


== Ծանոթագրություններ ==


== Արտաքին հղումներ ==
Պաշտոնական էջ
Ջեթլագ

Ջեթլագ (անգլ.՝ jet, ինքնաթիռ և lag, ուշացում բառերից), ժամային գոտին փոխելու հետևանքով առաջացող համախտանիշ (սինդրոմ)։ Ջեթլագը մարդու կենսակերպի անհամապատասխանությունն է իր կյանքի նախորդ ռիթմին, որն առաջանում է ժամային գոտիների արագ փոփոխությունից։ Այն հայտնի է նաև որպես «դեսինխրոնիա» կամ «դեսինխրոնոզ»։ Կարող է ուղեկցվել հոգնածությամբ, անքնությամբ, գլխացավով, ախորժակի կորստով և անհանգստացնող այլ իրավիճակներով։ Վիճակը կարող է տևել մի քանի օր։


== Պատճառներ ==
Ճանապարհորդի համար մի քանի ժամային գոտի փոխելու հետևանքով փոփոխվում է ցերեկվա և գիշերվա տևողությունը, առաջանում է անհամապատասխանություն օրգանիզմի ներքին ժամի և իրական ժամանակի (նոր ժամային գոտու) միջև, որն էլ բերում է ախորժակի կորստի, քնի խանգարման, հորմոնալ շեղման և մարմնի ջերմաստիճանի փոփոխության։ Դեսինխրոնիան առաջանում է նոր ռիթմին օրգանիզմի արագ հարմարվելու անկարողության հետևանքով։
Նոր ռիթմին օրգանիզմի արագ հարմարվելը կախված է կոնկրետ անձի առանձնահատկություններից։ Ոմանց անհրաժեշտ է մի քանի օր, իսկ ոմանք հնարավոր է ընդհանրապես ոչինչ չզգան։ Մեկ կամ երկու ժամային գոտու փոփոխությունը սովորաբար չի առաջացնում լուրջ հետևանքներ։
Սինդրոմը պայմանավորված է ոչ թե չվերթի վրա ծախսած ժամանակով, այլ մեկնման և վայրէջքի վայրերի միջև եղած ժամանային գոտիների տարբերությունով։ Օրինակ Լոնդոնից տասժամյա ուղևորությունը Հարավաֆրիկյան հանրապետություն անցնում է գրեթե նույն միջօրեականի վրայով, ուստի սինդրոմը չի առաջանա։ Իսկ Լիսաբոնից Երևան թռիչքի ընթացքում ուղևորը կանցնի 4 ժամային գոտի և կարող է զգալ համախտանիշը։


== Ախտանշաններ ==
Ժամային գոտիների տարբերությունից կախված ախտանշանները կարող են տարբեր լինել։

Մարսողության խանգարում,
Գլխացավ,
Հոգնածություն, քնի խանգարում, անքնություն,
Դյուրագրգռություն,
Դեպրեսիա։Ծովային հիվանդությունը, ականջների փակվելը հաճախ առաջանում են թռիչքի և ոչ թե ժամային գոտու փոփոխության հետևանքով։


== Թռիչքի ուղղություն ==
Հետազոտությունների համաձայն, մարդկանց մեծամասնության օրգանիզմն ավելի վատ է տանում արևմուտքից արևելք ուղղություն ունեցող թռիչքները։ Հավանական է, որ մեծամասնության համար ավելի հեշտ է ուշ քնելը և ուշ արթնանալը, քան շուտ քնելը և շուտ արթնանալը։
Օրինակի համար դիտարկենք երկու ուղևորի, որոնցից մեկը թռչում է դեպի արևմուտք, մյուսը՝ արևելք․

Լոնդոնից Լոս Անջելես (ժամային գոտիների տարբերությունը՝ 8 ժամ)։Լոս Անջելեսից Լոնդոն։Առաջին տարբերակում արթուն է ամբողջ գիշեր, իսկ քնի ժամը նոր ժամային գոտու հաջորդ օրվա առավոտյան 6։00-ն է՝ իր ներքին ժամից 8 ժամով ուշ։ Երկրորդ տարբերակում արթուն է ողջ գիշեր, իսկ քնի ժամը հաջորդ օրվա 14։00-ն է՝ իր ներքին ժամից 16 ժամով շուտ։


== Ծանոթագրություններ ==


== Արտաքին հղումներ ==
Կանադացի գիտնականների ստեղծած հաբերն ազատում են ժամային գոտու փոփոխման համախտանիշից
Մսիֆա

Մսիֆա, գյուղ Արևմտյան Հայաստանում, Բիթլիսի վիլայեթի Էրունի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Ֆաժակ լա Ռելանկ

Ֆաժակ լա Ռելանկ (ֆր.՝ Fajac-la-Relenque), համայնք Ֆրանսիայի Օկսիտանիա մարզի Օդ գավառում:
Բնակչությունը 2008 թվականի դրությամբ կազմում է 45 մարդ, բնակչության խտությունը` 12.82 մարդ/կմ²: Բնակավայրը զբաղեցնում է 3.51 կմ² տարածք:


== Աշխարհագրություն ==
Գտնվում է Փարիզ քաղաքից 630 կմ հարավ, Մոնպելիե քաղաքից` 180 կմ արևմուտք, Կարկասոն քաղաքից` 55 կմ արևմուտք:


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 22 աշխատունակ (15-64 տարեկան)  բնակիչ, որոնցից ակտիվ էին 17-ը, իսկ ոչ ակտիվները` 5: Ակտիվության ցուցանիշը կազմում է 77,3 %: 17 աշխատունակ մարդկանցից աշխատել է 15 անձ (9 տղամարդ և 6 կին): Գործազուրկ են եղել 2 անձ (0 տղամարդ և 2 կին): 5 անաշխատունակներից 0-ը եղել են աշակերտներ կամ ուսանողներ, 2-ը` թոշակառուներ, իսկ 3-ը չեն աշխատել տարբեր պատճառներով:


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Լոնզակ

Լոնզակ (ֆր.՝ Lonzac), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Արշյակ կանտոնի կազմի մեջ։ Հանդիսանում է Ժոնզակ շրջանը։


== Բնակչություն ==
Համայնքի բնակչությունը 2010 թվականին կազմում էր 250 մարդ։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Национальный институт статистики — Лонзак (ֆր.)
Կրասնոե (գյուղ, Ուվինսկի շրջան)

Անվան այլ կիրառումների համար տե՛ս՝ ԿրասնոեԿրասնոե (ռուս.՝ Красное), գյուղ Ռուսաստանի Ուդմուրթական հանրապետության Ուվինսկի շրջանի կազմում։
Բնակչությունը 2008 թվականին գրանցված տվյալներով կազմում էր 652 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռիչարդ Բաքալյան

Ռիչարդ Բաքալյան (հունվարի 29, 1931(1931-01-29), Ուոթերթաուն, Միդլսեքս շրջան, Մասաչուսեթս, ԱՄՆ - փետրվարի 27, 2015(2015-02-27), Էլմայրա, Նյու Յորք, ԱՄՆ), հայազգի հոլիվուդյան դերասան։


== Կենսագրություն ==
Ռիչարդ Բաքալյանը ծնվել է 1931 թվականի հունվարին Ուոթերթաունում (Նյու Ինգլենդ նահանգ)՝ տիգրանակերտցի Նշան Բաքալյանի և ամերիկուհի մոր ընտանիքում։ Իսկական անունը Տիգրան է։ Ինը տարեկանում զրկվել է հորից։ Մանկուց զբաղվել է ֆուտբոլով և բռնցքամարտով, դարձել Նյու Ինգլենդի «Ոսկե ձեռնոցներ» բռնցքամարտի մրցույթի ախոյան։ Այնուհետև ծառայել է օդուժում, բռնցքամարտ պարապել օդաչուների հետ։ 1950 թ․ օգոստոսին Թեքսասում Տիգրան Բաքալյանը պատահաբար ականատես է եղել բանկի կողոպուտի, կրակել է գողերի վրա, սակայն ինքն էլ վիրավորվել է ձախ ուսից՝ կորցնելով թևի աշխատունակությունը։ Բռնցքամարտը նրա համար այլևս անցյալ է դարձել։ Այնուհետև աշխատել է օդանավաշինական և ճարտարագիտական ընկերություններում, ապա՝ Հոլիվուդում։


== Ֆիլմագրություն ==
1954 թվականից կատարել է երկրորդական դերեր ՝ 

Վիք Տուչչի՝ Ֆիլ Կառլսոնի «Ռիկո եղբայրները» 1957
Չաք՝ Թոմաս Քարի «Դինո» 1957
Էրմի ՝ Դոն Մքգիրի «լավ լսիր ինձ» 1957


== Ծանոթագրություններ ==


== Գրականություն ==
Humphreys Justin (2006)։ «Richard Bakalyan»։ Names You Never Remember, With Faces You Never Forget : Interviews with the Movies' Character Actors (softcover) (First ed.)։ Albany, GA: BearManor Media։ էջեր 44–67։ ISBN 978-1-62933-094-5 


== Արտաքին հղումներ ==
Richard Bakalyan Internet Movie Database կայքում
Աձվավոմ

Աձվավոմ (ռուս.՝ Адзьвавом), գյուղ Ռուսաստանի Կոմիի հանրապետության Ինտա քաղաքային օկրուգի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պաշկով (գյուղ, Բախմաչի շրջան)

Պաշկով (ուկրաիներեն՝ Пашків), գյուղ Ուկրաինայի Չեռնիգովի մարզի Բախմաչի շրջանում։
2006 թվականի տվյալներով Պաշկով գյուղում բնակվում էր 60 մարդ։ Բնակչության խտությունը կազմում էր 2222,22 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վերխնիե Գրաչիկի (այլ կիրառումներ)

Վերխնիե Գրաչիկի, կարող է վերաբերել՝

Վերխնիե Գրաչիկի - գյուղակ (խուտոր) Ռուսաստանի Դաշնության Ռոստովի մարզի Կամենսկի շրջանում
Վերխնիե Գրաչիկի - գյուղ Ռուսաստանի Ռոստովի մարզի Տարասովսկի շրջանում
Սարգիս Վահագն

Սարգիս Վահագն (իսկական անուն ազգանունը՝ Սարգիս Գաբրիելի Փաթափության, հոկտեմբերի 7, 1927(1927-10-07), Բեյրութ, Լիբանան), գրող, թարգմանիչ, խմբագիր, թատերագիր, վիպագիր։
Ավարտել է Բեյրութի ֆրանսիական լիցեյը՝ առևտրի և հաշվապահության գծով։ Ստեղծագործել սկսել է պատանի հասակից։ 1987 թ. բնակվում և ստեղծագործում է Լոս Անջելեսում։
Իր հրատարակած գործերից են՝

«Մատանիներ»՝ պատմվածքներ (Բեյրութ, 1969)
«Արմատներ»՝ պատմվածքներ (Երևան, 1981)
«Նայիրեան մորմոք»՝ թատրերգություն (Բեյրութ, 1982)
«Աշոտ Ողորմած»՝ թատրերգություն (Լոս Անջելես, 1991)
«Տագնապը»՝ պատմվածքներ (Լոս Անջելես, 2000)։
«Արշիլ Կորքի»՝ վեպ (Լոս Անջելես, 2004)
«Գրական համաստեղութիւն»՝ գրադատություն (Լոս Անջելես, 2008)
«Շուրջը Ոչինչ»՝ Արմեն Լյուբենի (Շահան Շահնուր) ֆրանսերեն բանաստեղծությունների ամբողջական թարգմանություն (Լոս Անջելես, 2007)
«Հաճը՜նը Սիրուն...»՝ վեպ
«Ծաղկաքաղ»՝ պատմվածքների լիակատար ժողովածու։
«Ինքս՝ Ինձ Հետ» Յուշավէպ, 2019Արժանացել է «Արշիլ Կորքի» վեպի համար՝ ՀՀ-ի Թեքեյան Մշակութային Միության գրական և «Հայկաշեն Ուզունյան» մրցանակներին։ 2008 թվականին Ամենայն Հայոց Կաթողիկոս Գարեգին Բ-ի կողմից ստացել է «Սուրբ Սահակ-Սուրբ Մեսրոպ» շքանշանը,  ինչպես նաև՝ Սփյուռքի նախարարության «Վիլյամ Սարոյան» շքանշանը։
Գիտնական, Նոբելյան մրցանակակիր Արտեմ Փաթափությանի հայրն է։


== Ծանոթագրություններ ==


== Արտաքին հղումներ ==
http://armenian-poetry.blogspot.com/2008/10/blog-post_4260.html
Կուլոնվիլե

Կուլոնվիլե (ֆր.՝  Coulonvillers), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 239 մարդ, բնակչության խտությունը` 25.24 մարդ/կմ²։ Բնակավայրը զբաղեցնում է 9.47 կմ² տարածք։


== Աշխարհագրություն ==
Գտնվում է Փարիզ քաղաքից 145 կմ հյուսիս, Ամյեն քաղաքից 35 կմ հյուսիս-արևմուտք։


== Բնակչություն ==


== Տնտեսություն ==
2010 թվականին ուներ 142 աշխատունակ (15-64 տարեկան)  բնակիչ, որոնցից ակտիվ էին 109-ը, իսկ ոչ ակտիվները` 33։ Ակտիվության ցուցանիշը կազմում է 76,8 %։ 109 աշխատունակ մարդկանցից աշխատել է 96 անձ (52 տղամարդ և 44 կին)։ Գործազուրկ են եղել 13 անձ (2 տղամարդ և 11 կին)։ 33 անաշխատունակներից 9-ը եղել են աշակերտներ կամ ուսանողներ, 8-ը` թոշակառուներ, իսկ 16-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Հյուսիսային ափ

Հյուսիսային ափ (անգլ.՝ North Bank [Նորթ Բենք]), Գամբիայի 6 մարզերից մեկը, որը գտնվում է երկրի հյուսիսարևմտյան մասում։
Վարչկենտրոինը Կերևան քաղաքն է։ Սենթրլ Րիվրը հյուսիսային կողմով սահմանակցում է Սենեգալի հետ։


== Մարզի շրջանները ==
Մարզն ներառում է 6 շրջաններ.

Կենտրոնական Ջարրա
Արևելյան Ջարրա
Արևմտյան Ջարրա
Կենտրոնական Կիանգ
Արևմտյան Կիանգ
Արևելյան Կիանգ


== Տես նաև ==
Գամբիայի վարչական բաժանում
Վերին գետ
Կենտրոնական գետ
Ցածր գետ
Արևմտյան ափ (Գամբիա)
Բանջուլ (մայրաքաղաք, քաղաքատիպ շրջան)
Ընկերոջ պատիվը

«Ընկերոջ պատիվը» (ռուս.՝ «Честь товарища»), խորհրդային ֆիլմ, որը նկարահանել է  ռեժիսոր Նիկոլայ Լեբեդևը 1953 թվականին։ Էկրան է բարձրացել 1953 թվականի փետրվարի վերջին։


== Սյուժե ==
Ֆիլմը Բորիս Իզյումսկու «Կարմիր ուսադիրներ» (ռուս.՝ «Алые погоны») գրքի էկրանավորումն է և պատմում է խորհրդային բանակում հպարտության  դաստիարակության, ապագա սպաների մասին։


== Դերերում ==
Կոնստանտին Սկորոբոգատով – ուսումնարանի պետ, գեներալ-մայոր Պոլուեկտով 
Բորիս Կոկովկին – գնդապետ Զորին
Գենադի Միչուրին – փոխգնդապետ Ռուսանով 
Վլադիմիր Դրուժնիկով – մայոր Բոկանով
Անատոլի Չեմոդուրով – կապիտան Բեսեդա
Յուրի Տոլուբեև – գեներալ Պաշկով
Լև Ֆրիչինսկի – Սեմյոն Գերբով
Նինա Գրեբեշկովա – Գալյա Բոգաչյովա
Վասիլի Մերկուրև – ավագ Պրիվալով
Ֆելիքս Յավորսկի – Սավվա Բրատուշկին
Բորիս Մատյուշկին – Պավել Ավիլկին
Վիկտոր Բիրցև – Վլադիմիր Կովալև
Կլավդիա Խաբարովա – էպիզոդ


== Նկարահանող խումբ ==
Բեմադրող ռեժիսոր՝ Նիկոլայ Լեբեդև
Սցենարի հեղինակ՝ Բորիս Իզյումսկի, Լեոնիդ Ժեժելենկո
Բեմադրող օպերատոր՝ Վենիամին Լևիտին
Օպերատոր՝ Կոնստանտին Սոբոլ
Կոմպոզիտոր՝ Վլադիմիր Մակլակով
Երգերի տեսքտի հեղինակ՝ Նիկոլայ Գլեյզարով
Բեմադրող նկարիչ՝ Վիկտոր Սավոստին
Կոստյումների նկարիչ՝ Թամարա Լևիցկայա
Հնչյունային օպերատոր՝ Լև Վալտեր
Մոնտաժող՝ Ն. Ռազումովա
Ֆիլմի տնօրեն՝ Պյոտր Սվիրիդով


== Արձագանքներ ==
Կինոգետ Կիրա Պարամոնովան կարծում էր, որ «երիտասարդ կատարողների հետ հստակ աշխատանքով ռեժիսորը հասել է նրան, որ պատանեկան անհատականության «հավերժական» խնդիրները... անկասկած հուզում են հանդիսատեսին»։ «Չի կարելի չհավատալ փոքր դերասանների ճշմարիտ, անկեղծ խաղին».


== Ծանոթագրություններ ==


== Գրականություն ==
Советские художественные фильмы. Аннотированный каталог / Сост. Н. А. Глаголева, М. Х. Зак, А. В. Мачерет, Л. А. Парфёнов, В. М. Розина, Э. Л. Сосновский, П. В. Фионов, О. В. Якубович; под ред. А. В. Мачерета и др. — М.: Искусство, 1961. — Т. 2: Звуковые фильмы (1930—1957 гг.). — С. 511—512. — 784 с.
Парамонова К. Николай Лебедев // 20 режиссёрских биографий // Сборник / Сост. Р. Д. Черненко. — М.: Искусство, 1978. — С. 82—98. — 408 с. — (Мастера советского кино).


== Արտաքին հղումներ ==
http://pickfilm.ru/film/chest-tovarischa.html
http://kino-ussr.ru/3352-chest-tovarischa-1953.html
Ընկերոջ պատիվը(անգլ.) ֆիլմը Internet Movie Database կայքում
Ունաի Նունյես

Ունաի Նունյես (իսպ.՝ Unai Núñez, հունվարի 30, 1997(1997-01-30), Պորտուգալետե, Գրան Բիլբաո, Բիսկայա, Բասկերի երկիր, Իսպանիա), իսպանացի պրոֆեսիոնալ ֆուտբոլիստ։ Ներկայումս հանդես է գալիս Ատլետիկ Բիլբաոյի և Իսպանիայի ազգային հավաքականի կազմում։ Խաղում է կենտրոնական պաշտպանի դիրքում։


== Ակումբային կարիերա ==


=== Ատլետիկ Բիլբաո ===
Նունյեսը Ատլետիկ Բիլբաոյի ակադեմիայի սան է։ Իր պրոֆեսիոնալ դեբյուտը նշեց 2017 թվականի օգոստոսի 20-ին՝ թիմի մեկնարկային կազմում խաղադաշտ դուրս գալով Խետաֆեի դեմ խաղում։ Հոկտեմբերի 30-ին իսպանացին երկարաձգեց իր պայմանագիրը Ատլետիկի հետ մինչև 2023 թվականը։ Առաջին հանդիպումը եվրոպական առաջնություններում անցկացրեց նոյեմբերի 2-ին՝ Եվրոպայի Լիգայի խմբային փուլի Էստերսունդի դեմ խաղում՝ այս խաղում հեռացվելով խաղադաշտից հանդիպման 89-րդ րոպեին։ Լա Լիգայում իր առաջին գոլը խփեց 2018 թվականի մարտի 31-ին՝ Սելտա Վիգոյի դեմ խաղում։ Իր առաջին մրցաշրջանում Նունյեսը անցկացրեց 33 հանդիպում առաջնությունում՝ դառնալով 1 գոլի հեղինակ։
2018-19 մրցաշրջանում Նունյեսը կորցրեց իր դիրքը Ատլետիկ Բիլբաոյի հիմնական կազմում՝ զիջելով այն Ինիգո Մարտինեսին և Երայ Ալվարեսին։


== Միջազգային կարիերա ==
Նունյեսը ներկայացրել է Իսպանիան մինչև 21 տարեկանների երիտասարդական հավաքականում։ 2018 թվականի մայիսին նա ընդգրկվեց Իսպանիայի ազգային հավաքականի՝ աշխարհի առաջնության համար նախնական կազմում, սակայն դուրս մնաց վերջնական թիմից։ 2019 թվականին Նունյեսը Մ21 հավաքականի կազմում մասնակցեց Եվրոպայի առաջնությանը՝ անցկացնելով 3 հանդիպում։ Իսպանիան հաղթեց մրցաշարը՝ եզրափակչում 2-1 հաշվով պարտության մատնելով Գերմանիային։
Իսպանիայի ազգային հավաքական Նունյեսը առաջին անգամ հրավիրվեց 2019 թվականի օգոստոսի 30-ին՝ Ռումինիայի և Ֆարերյան կղզիների դեմ խաղերի համար։ Իր դեբյուտը ազգային հավաքականում նշեց սեպտեմբերի 8-ին՝ փոխարինելով Սերխիո Ռամոսին Ֆարերյան կղզիների դեմ խաղում։


== Կարիերայի վիճակագրություն ==


=== Ակումբային վիճակագրություն ===
2019 թվականի սեպտեմբերի 17-ի դրությամբ


=== Միջազգային վիճակագրություն ===
2019 թվականի սեպտեմբերի 17-ի դրությամբ


== Նվաճումներ ==


=== Միջազգային ===
Իսպանիա Մ21ՈՒԵՖԱ Եվրոպայի Մ21 առաջնություն. 2019


== Ծանոթագրություններ ==


== Արտաքին հղումներ ==
Նունյեսի պաշտոնական Ինստագրամի էջը
Նունյեսը transfermarkt-ում
Նունյեսը soccerbase.com-ում
Նունյեսը WhoScored.com կայքում
Նունյեսը Ատլետիկ Բիլբաոյի պաշտոնական կայքում
Նունյեսը ՈՒԵՖԱ-ի պաշտոնական կայքում
Անդրեկովսկոե

Անդրեկովսկոե (ուկրաիներեն՝ Андреківське), գյուղ Ուկրաինայի Չեռնովցիի մարզի Պուտիլայի շրջանում։
2001 թվականի տվյալներով Անդրեկովսկոե գյուղում բնակվում էր 101 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կիրունա

Կիրունա (շվեդերեն՝ Kiruna), քաղաք Շվեդիայի հյուսիսում, Նորբոտենլենում։ 23 հազար բնակչություն (2009)։ Արևմտյան Եվրոպայի երկաթի հանքաքարի արդյունահանման խոշոր կենտրոնն է։
Հանքաքարը արտահանվում է Նարվիկ և Լուլեո նավահանգիստներով։ Կիրունայի մոտ կա տիեզերական հետազոտությունների հրթիռադաշտ։


== Կլիմա ==


== Քույր քաղաքներ ==
 Արխանգելսկ, Ռուսաստան
 Նարվիք, Նորվեգիա


== Տրանսպորտ ==
Կիրունում կա օդանավակայան։ Քաղաքով անցնում է Մալմբանայի երկաթուղին։ Կա ուղևորական ծառայություն Ստոկհոլմի հետ և Նարվիք՝ Նորվեգիայում։


== էկոնոմիկա ==
Կիրկունը հանդիսանում է աշխարհում երկաթի խոշոր արտադրողը։ Դա կապված է այն բանի հետ, որ քաղաքից ոչ հեռու գտնվում են երկաթի հանքաքարեր։


== Պատկերասրահ ==

		
		


== Հայտնի մարդիկ ==
Անդրեաս Բերե Սալմինգ (ծնունդ 1953) - շվեդացի հոկեյիստ, շվեդիայի ազգային հավաքականի խաղացող, Տորոնտո Մեփլ Լիֆս և Դեյդրոտ Ռեդ Ուինգե


== Արտաքին հղումներ ==
Պաշտոնական կայք Կիրունա
Գեորգիևկա (գյուղ, Դոբրինսկի շրջան)

Անվան այլ կիրառումների համար տե՛ս՝ ԳեորգիևկաԳեորգիևկա (ռուս.՝ Георгиевка), գյուղ Ռուսաստանի Լիպեցկի մարզի Դոբրինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(8404) 1995 AN

(8404) 1995 AN, աստերոիդ աստերոիդների գոտի ներքին մասում։ Հայտնաբերվել է 1995 թվականի հունվարի 1-ին Թիմոտի Սպարի կողմից Կատալինա կայանում։
Միջին հեռավորությունը Արեգակից կազմում է 1,968274 ա. մ., առավելագույնը մոտենում է 1,8167 ա. մ. հեռավորության վրա և հեռանում 2,1199 ա. մ.։ Արեգակի շուրջ մեկ ամբողջական պտույտ է կատարում 1008,62 երկրային օրվա ընթացքում, իր ուղեծրով շարժվելով միջինում 0,356924 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 18,1° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8404) 1995 AN աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(3693) Բարինգեր

(3693) Բարինգեր (անգլ.՝ Barringer), աստերոիդ աստերոիդների հիմնական գոտում։ Հայտնաբերվել է 1982 թվականի սեպտեմբերի 15-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 3,143462 ա. մ., առավելագույնը մոտենում է 2,4979 ա. մ. հեռավորության վրա և հեռանում 3,789 ա. մ.։ Արեգակի շուրջ մեկ ամբողջական պտույտ է կատարում 2035,69 երկրային օրվա ընթացքում, իր ուղեծրով շարժվելով միջինում 0,176845 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,93° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3693) Բարինգեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ռեբեքքա Բաքքեն

Ռեբեքքա Բաքքեն (ապրիլի 4, 1970(1970-04-04), Լիեր, Բուսկերուդ, Նորվեգիա), նորվեգացի ջազ երգիչ, երգահան և երաժշտական պրոդյուսեր, ում հաճախ ասոցիացնում են ջազ երաժշտության հետ, թեպետ ինքը հրաժարվում է իրեն ջազ երաժիշտ համարելուց։ Նրա ձայնային դիապազոնն ընդգրկում է մոտավորապես երեք օկտավա։


== Կարիերա ==
Նախքան 1988 թվականը պրոֆեսիոնալ սոուլ, ֆանկ և ռոք խմբերում աշխատելը Բաքքենը սկսել է երգել դպրոցական տարբեր խմբերում։ Նա աչքի է ընկնում իր յուրահատուկ, արտահայտիչ և բազմազան ձայնով, որը ֆոլկի, ջազի և փոփի համադրություն է։


== Պարգևներ ==
2007: Ամադեուս ավստրիական երաժշտական մրցանակաբաշխության մրցանակակիր ջազ/բլյուզ/ֆոլկ անվանակարգում «I Keep My Cool» ալբոմի համար։


== Սկավառակագրություն ==


=== Սոլո ===
2003: The Art of How to Fall (EmArcy Records/Universal)
2005: Is That You? (Boutique/Universal)
2006: I Keep My Cool (EmArcy/Universal)
2007: Building Visions (Universal)
2009: Morning Hours (EmArcy/Universal)
2011: September (EmArcy/Universal)
2014: Little Drop of Poison (EmArcy/Universal)
2016: Most Personal (EmArcy/Universal)


=== Դուետ ===
Վոլֆգանգ Մաթսփելի հետ

2000: Daily Mirror (Material)
2001: Daily Mirror Reflected (Material)
2002: Beloved with Wolfgang Muthspiel (Material)


=== Համագործակցություն ===
2003: Scattering Poems (ACT Music), Ջուլիա Հյոլսման տրիոյի հետ
2003: Heaven (ACT), Քրիստոֆ Լաուերի հետ և Norwegian Brass Սոնդրե Բրաթլանդի և Գեյր Լիսնեի հետ


== Ծանոթագրություններ ==


== Արտաքին հղումներ ==
www.rebekkabakken.com Ռեբեքքա Բաքքեն. պաշտոնական կայք
Universal-ի կայքում Archived 2013-01-18 at the Wayback Machine.
Rebekka Bakken - Same Kind (official Video) HD YouTube-ում
Կուդյապե

Կուդյապե (էստ․՝ Kudjape), գյուղական ավան Էստոնիայի Սաարեմաա նահանգի Կաառմա շրջանում։
2011 թվականի տվյալներով գյուղական ավանում բնակվում էր 574 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը Էստոնիայի վիճակագրություն պետական գործակալության կայքում։ (էստոներեն)
Ֆրեդ Արմիզեն

Ֆրեդ Արմիզեն (անգլ.՝ Fred Armisen, դեկտեմբերի 4, 1966(1966-12-04), Հաթիսբուրգ), ամերիկյան հումորիստ, դերասան, երաժիշտ, եղել է «Շաբաթ երեկոյան ուղիղ եթերում» հումորային հեռուստաշոուի մասնակիցներից մեկը։ Նաև հայտնի է «Եվրոտուր» և «Երկակի հիմար» ֆիլմերում։


== Կենսագրություն ==
Ծնվել է Միսսիսիպիում։ Արմիզեն երբ եղել է երեխա ընտանիքը տեղափոխվել է Մանհեթեն. Նա իր մանկությունը անցկացրել է Լոնգ Այլենդ կղզու Ուոլի Ստրիմ գյուղում։ Նրա մայրը ծնվել է Վենեսուելայում, իսկ հայրը գերմանական և ճապոնական ծագման է։ Սովորել է Նյու Յորքի «School of Visual Arts» դպրոցի նկարչական ակադեմիայում, սակայն ուսումը կիսատ է թողել, որպիսզի սկսի թմկահարի կարիերա։


== Պատկերասրահ ==

		
		
		
		
		
		


== Ծանոթագրություններ ==


== Արտաքին հղումներ ==
http://fredarmisen.com դերասան. պաշտոնական կայք
Նեհիր Էրդողան

Նեհիր Էրդողան (թուրքերեն՝ Nehir Erdoğan, հունիսի 16, 1980(1980-06-16), Իզմիր, Թուրքիա), կինոյի և հեռուստատեսության թուրք դերասանուհի։


== Կենսագրություն ==
Նեհիր Էրդողանը ծնվել է 1980 թվականի հունիսի 16-ին Իզմիրում։ Տարրական և միջնակարգ կրթությունը ստանալով հայրենի քաղաքում՝ ընդունվել է Մարմարա համալսարանի տնտեագիտության և կառավարման ֆակուլտետի բիզնես կառավարման բաժին։ Այնուհետև սովորել է նույն համալսարանի սոցիալական գիտությունների ֆակուլտետի հեռուստատեսության և կինոյի բաժինը։ Որոշ ժամանակ բնակվել է Ամերիկայի Միացյալ Նահանգներում, այնուհետ վերադարձել Թուրքիա և նկարահանվել «Օտարերկրյա փեսացուն» հեռուստասերիալում։ Նկարահանվել է թուրքական մի շարք հեռուստաալիքների հեռուստասերիալներում։ Բացի հեռուստասերիալներից, նկարահանվում է նաև ֆիլմերում։


== Ֆիլմագրություն ==


== Ծանոթագրություններ ==


== Արտաքին հղումներ ==
IMDb'de Nehir Erdoğan
Sinema Türk'te Nehir Erdoğan Archived 2010-03-30 at the Wayback Machine.
Վեռնոն Սմիթ

Վեռնոն Լոմաքս Սմիթ (անգլ.՝ Vernon Lomax Smith, հունվարի 1, 1927(1927-01-01), Ուիչիտո, Կանզաս, ԱՄՆ), ամերիկացի ականավոր տնտեսագետ, Նոբելյան մրցանակի դափնեկիր՝ էմպիրիկ տնտեսական վերլուծության՝ հատկապես շուկայական այլընտրանքային մեխանիզմների հետազոտման ժամանակ, լաբորատոր փորձարկումները որպես գործիք օգտագործելու համար (2002)։


== Կենսագրություն ==
Սովորել է Կանզասի համալսարանում։ Դոկտորի աստիճանն ստացել է Հարվարդի համալսարանում։ Դասավանդել է Ջորջ Մեյսոնի համալսարանում, Մասաչուսեթսի տեխնոլոգիական ինստիտուտում, նյարդատնտեսագիտական հետազոտությունների կենտրոնի աշխատակից, Տնտեսագիտական փորձարարական հետազոտությունների միջազգային հիմնադրամի նախագահ։
1986-1987 թվականներին եղել է Տնտեսագիտական ասոցիացիայի, իսկ 1988-1990 թվականներին՝ «Հասարակական ընտրություն» միության նախագահը։ 1995 թվականին ստացել է Ադամ Սմիթի մրցանակ։


== ՏՓՀՄՀ ==
1997 թվականին Սմիթը հիմնել է Տնտեսագիտական փորձարարական հետազոտությունների միջազգային հիմնադրամը (ՏՓՀՄՀ) (անգլ.՝ The International Foundation for Research in Experimental Economics, IFREE)՝ մասնավոր ընկերություն, որն աջակցում է տնտեսագիտության մեջ փորձարարական հետազոտությունների մեթոդը։ Հիմնադրամի խորհրդի կամի մեջ մտնում են այնպիսի հայտնի տնտեսագետներ, ինչպիսիք են Դ․ Նորթը, Կ․ Մաքքեյբը։ Հիմնադրամի գործունեության ուղղություններից մեկը դոկտորի այն թեկնածուներին (կրթաթոշակի տեսքով) աջակցելն է, ովքեր զբաղվում են տնտեսագիտական փորձարարական հետազոտություններով։ Հիմնադրամը հովանավորում է նաև նյարդատնտեսագիտության բնագավառում իրականացվող հետազոտությունները։


== Աշխատություններ ==
Investment and Production (1961)


== Ծանոթագրություններ ==


== Գրականություն ==
Смит В. Экспериментальная экономика (комплекс исследований, по совокупности которых автору присуждена Нобелевская премия) / Пер с англ.- Н.А. Нуреева, В.В. Агроскин; научн. ред.- Р.М. Нуреев. — М.: ИРИСЭН; Мысль, 2008. — ISBN 978-5-91066-024-7


== Արտաքին հղումներ ==
Ինքնակենսագրությունը Նոբելյան մրցանակի կայքում (անգլ.)
Տնտեսագիտական փորձարարական հետազոտությունների միջազգային հիմնադրամի կայքը
Աստերոիդների ցանկ (228201-228300)

Աստերոիդների ցանկ (228101-228200)  • Աստերոիդների ցանկ  • Աստերոիդների ցանկ (228301-228400)
 Աստերոիդների ցանկ (228101-228200)  • Աստերոիդների ցանկ  • Աստերոիդների ցանկ (228301-228400)
Դուգինկա 1-ին

Դուգինկա 1-ին (ռուս.՝ Дугинка 1-я), գյուղ Ռուսաստանի Ռյազանի մարզի Միխայլովսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Յաֆֆա

Յաֆֆա կամ Յաֆո, աստուածաշնչեան եւ աւանդական հայերէն՝ Յոպպէ (եբրայերեն՝ ‏יפו‎‏‎‎ — գեղեցիկ‎, արաբ․՝ يافا‎‎‎), իսրայելական ամենահին նավահանգստային քաղաքներից մեկն է, աշխարհի շարունակաբար բնակեցված ամենահին քաղաքներից մեկը։ Հենց այստեղից են ուխտավորները ուղևորվում Երուսաղեմ։ Այս պահին քաղաքը համարվում է Թել Ավիվի վարչական տարածքի մաս և կոչվում է Թել Ավիվ-Յաֆֆա։ Յաֆֆան հայտնի է Հովհաննեսի, Սողոմոն Իմաստունի և Սուրբ Պետրոսի աստվածաշնչյան պատմությունների, ինչպես նաև`Անդրոմեդայի և Պրեսևսի դիցաբանական կերպարների հետ կապված։


== Տնտեսություն ==
19-րդ դարում Յաֆֆան ճանաչված էր օճառի արդյունաբերությամբ։ Ժամանակակից արդյունաբերությունը սկիզբ է առել 1880-ականներին։ Ամենահաջողակ ձեռնարկությունները մետաղի գործարաններն էին, նաև մեքենայի արտադրամասերը։ 1910 թվականին ուներ 100-ից ավել աշխատավոր։ Այլ գործարաններն արտադրում էին բեռնատար տուփեր, տակառներ, խցաններ, արիշտա, սառույց, կոնֆետ, օճառ, ձիթապտղի յուղ, կաշի, ալկալի, գինի, կոսմետիկա և թանաք։ Պաղեստինում հրատարակված շատ թերթեր և գրքեր արտահանվում էին Յաֆֆայից։
Մինչ 19-րդ դարի կեսերը նարնջի հանքահորը պատկանում էր արաբներին, ովքեր այն մշակում էին ավանդական մեթոդներով։
Յաֆֆայի ժամանակակից գյուղատնտեսության առաջամարտիկները ամերիկացի նոր բնակիչներ էին, ովքեր 1850-1860-ականներին ներդրեցին տնտեսության նոր մեխանիզմ։
1880-ականներին անշարժ գույքը տնտեսության կարևոր ճյուղ դարձավ։
Յաֆֆայի ցիտրուսի արդյունաբերությունը սկսեց աճել 19-րդ դարի վերջին քառորդում։ Տարեկան մոտ 10 մլն նարինջ էր արտահանվում։ Կային 3-ից 4 հարյուր պարտեզներ` հազարական նարնջի ծառերով։ Ամենահայտնին Շամուտի նարինջն է, բայց կիտրոնն ու մանդարինն էլ ունեն տարածում։ Յաֆֆան նաև հայտնի է նուռով։


== Տեսարժան վայրեր ==


=== Թանգարաններ ===
Յաֆֆայի հնությունների թանգարան
Կդումիմ հրապարակում սորգետնյա հնագիտական թանգարան
Յաֆֆայի պատմության թանգարան


=== Պատկերասրահներ ===
Ֆրանկ Մեյսլերի քանդակների սրահ
Ֆարկաշի պատկերասրահ - իսրայելյան պատմական պաստառների հավաքածու


=== Շենքեր, շինություններ և հուշարձաններ ===
Ժամանակի աշտարակ
Օսմանյան տիրապետության ժամանակաշրջանի բերդի մնացորդներ
Ֆրանսիական հրապարակում «Հավատի սյուն»


=== Տուրիստական օբյեկտներ, այգիներ և հանգստի վայրեր ===
Յաֆֆայի նավահանգիստ
Ծովի ափամեձը
Կդումիմ հրապարակ
Բորոտ Ռամսեսայի այգի
Ցանկությունների կամուրջ
Ա-Պիսգա բլուր
Հին յաֆֆայական հանրակացարան


=== Եկեղեցիներ ===
Սուրբ Գևորգի եկեղեցի
Սուրբ Պետրոսի եկեղեցի (ֆրանսիական)
Սուրբ Անտոնիի եկեղեցի (Հռոմի կաթոլիկ)
Անգլիական եկեղեցի Էմանուելի եկեղեցի (լյութերական)


=== Վանքեր ===
Միքայել հրեշտակապետի վանքը գտնվում է Յաֆֆայի նավահանգստի մոտ։ Վանքում է գտնվում արքեպիսկոպոսի նստավայրը, ինչպես նաև ռուսական և ռումինական համայնքները իրավունք ունեն արտոնել մենաստանի վանքին՝ կատարելու բոլոր այն մարդկանց մկրտությունները, հարսանիքները և թաղումները, ովքեր ունեն Իսրայելի քաղաքացիություն։
Սուրբ Նիկոլայի վանք
Սուրբ Անտոնիի վանք (մարոնի)
Սուրբ Անտոնիի վանք (ղպտի)


== Ծանոթագրություններ ==
Բերանի հատուկ խոռոչ

Բերանի հատուկ խոռոչը տարածվում է առաջային և կողմնային ատամներից մինչև ըմպանի մուտքը։ Բերանի խոռոչը վերևից սահմանված է կարծր քիմքով և փափուկ քիմքի առաջային մասով. բերանի հատակը կազմվում է բերանի ստոծանիով (diaphragma oris) զույգ ծնոտ-կորճային մկաններով (m. mylohyoidens) և գրավված է լեզվով։ Փակ բերանում լեզուն իր վերին երեսով հպվում է քիմքին, այնպես, որ բերանի խոռոչը նրանց միջև վերածվում է մի նեղ ճեղքի։ Լորձաթաղանթը, անցնելով լեզվի ծայրի ստորին երեսը, միջին գծի վրա կազմում է լեզվի սանձիկը (frenulum linguae)։ Սանձիկի երկու կողմերում նկատվում են մեկական պտկիկներ՝ ենթալեզվային կամ թքային, որոնց վրա բացվում է ենթածնոտային թքագեղձի արտազատիչ ծորանը։ Ենթալեզվային պտկիկից կողմնայնորեն և հետ, լեզվի տակ յուրաքանչյուր կողմից ձգվում է ենթալեզվային ծալքը (plica sublingualis)։
Սեն Սևերեն սյուր Բուտոն

Սեն Սևերեն սյուր Բուտոն (ֆր.՝ Saint-Séverin-sur-Boutonne), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Լուլե կանտոնի Սեն Ժան դ՛Անժելի շրջանի կազմի մեջ։ 
Համայնքի INSEE կոդ՝ 17401։


== Բնակչություն ==
Համայնքի բնակչությունը 2010 թվականին կազմում էր 118 մարդ։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ. Սեն Սևերեն սյուր Բուտոն (ֆր.)
Նեչաևկա (գյուղ, Կոմպանեևսկի շրջան)

Անվան այլ կիրառումների համար տե՛ս՝ ՆեչաևկաՆեչաևկա (ուկրաիներեն՝ Нечаївка), գյուղ Ուկրաինայի Կիրովոգրադի մարզի Կոմպանեևսկի շրջանում։
2001 թվականի տվյալներով Նեչաևկա գյուղում բնակվում էր 640 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դոմինիկ Աբել

Դոմինիկ Աբել (ֆր.՝ Dominique Abel, 1957, Thuin, Բելգիա), բելգիացի դերասան, ռեժիսոր, սցենարիստ և պրոդյուսեր։ 
Ստեղծագործական զուգերգով աշխատում է կնոջ` Ֆիոնա Գորդոնի հետ։ 


== Կենսագրություն ==
Դոմինիկ Աբելը ծնվել է 1957 թվականին, Բելգիայի Տյուեն քաղաքում։ Ավագ դպրոցն ավարտելուց հետո ընդունվել է Լյովեն-լա-Նևի համալսարանի տնտեսագիտական ֆակուլտետ։ Չորս տարի անց ավարտելուց հետո Դոմինիկը հասկացել է, որ չի ցանկանում աշխատել այդ մասնագիտությամբ։ Հետագայում ընդունվել է Ժակ Լեկոկի թատերական դպրոց։
1980-ական թվականների սկզբին Դոմինիկ Աբելը հանդիպել է Ֆիոնա Գորդոնին, որի հետ հիմնել է «Courage My Love» ընկերությունը։ 1987 թվականին Դոնիմիկն ու Ֆիոնան ամուսնացել են և շարունակել իրենց համատեղ ստեղծագործական կարիերան։ Նրանք իրենց համերգներով հանդես են եկել շատ երկրներում և բոլոր սցենարներն ինքնուրույն են գրել։ 
2000-ական թվականների սկզբին Դոմինիկ Աբելը սկսել է նկարահանվել ֆիլմերում։ Սկզբում նա խաղում էր փոքր դերեր տարբեր կարճամետրաժ ֆիլմերում։ Ավելի ուշ Ֆիոնայի և ռեժիսոր Բրունո Ռոմիի հետ միասին Դոմինիկը թողարկել է իր առաջին գեղարվեստական «Այսբերգը» ֆիլմը, որի համար սցենար էր գրել և նկարահանվել։ Հետագայում Ռոմիի հետ համագործակցությունը շարունակվել է, և եռյակը նկարահանել է «Ռումբա» և «Հեքիաթ» ֆիլմերը` դրանց համար ստանալով փառատոնային կինոնկարների մի շարք մրցանակներ։
2016 թվականին Աբել-Գորդոն դուետը թողարկել է իր հերթական ֆիլմը` «Հրաշքներ Փարիզում» վերնագրով, որում, բացի իրենցից, խաղացել են նաև ֆրանսիացի դերասաններ Էմանուել Ռիվան և Պիեռ Ռիշարը։ Ֆիլմի սյուժեն պատմում է մի կնոջ մասին, որը եկել էր Փարիզ, որտեղ նա հանդիպել է իր կյանքի սիրուն։ Ֆիլմը հայտնի ֆրանսիացի դերասանուհի Էմանուել Ռիվայի վերջին աշխատանքն էր։ Նա մահացել է 89 տարեկանում, նկարահանումները ավարտվելուց անմիջապես հետո։ 2018 թվականին ֆիլմը երեք անվանակարգերում առաջադրվել է բելգիական ազգային «Մագրիտ» կինոփառատոնին։


== Ծանոթագրություններ ==


== Արտաքին հղումներ ==
couragemonamour.net Դոմինիկ Աբել. պաշտոնական կայք  Դոմինիկ Աբելի և Ֆիոնա Գորդոնի
Դոմինիկ Աբել Internet Movie Database կայքում
Սորոկինո (գյուղ, Բելոպոլիեի շրջան)

Անվան այլ կիրառումների համար տե՛ս՝ ՍորոկինոՍորոկինո (ուկրաիներեն՝ Сорокине), գյուղ Ուկրաինայի Սումիի մարզի Բելոպոլիեի շրջանում։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պրիյուտնոեի շրջան (Կալմիկիա)

Պրիյուտնոեի շրջան (ռուս.՝ Приютненский район), մունիցիպալ շրջան Ռուսաստանի Դաշնության Կալմիկիա հանրապետությունում։
Ստեղծվել է 1938 թվականին։ Վարչական կենտրոնը՝ Պրիյուտնոե։


== Աշխարհագրություն ==
Շրջանի տարածքի մակերեսը կազմում է 3110 կմ²։


== Բնակչություն ==
2012 թվականի մարդահամարի արդյունքներով շրջանում բնակվում էր 11494 մարդ։ Բնակչության խտությունը կազմում էր 3,7 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Կոմեդիա-բալետ

Կոմեդիա-բալետ (ֆր.՝ Comédie-ballet), բեմարվեստի ժանր, որը ներառում է երկխոսություն, պար, մնջախաղ, գործիքային, երբեմն՝ վոկալ արվեստները, նաև կերպարվեստը։
Այն բնորոշ էր Ֆրանսիային 17-րդ դարի կեսերին։ Ժանրի ստեղծողը համարվում է Մոլիերը, որը կատակերգությունը միավորել է պալատական զվարճանքի սիրված տեսակի՝ բալետի հետ։ Բալետային տարրերը կարող էին լինել գործողության մի մասը կամ ներառվել դրա մեջ՝ անկախ դիվերտիսմենտի տեսքով։ Այս դեպքում կատակերգական տեսարանները կատարում էին դերասանները, Մոլիերի թատերախմբի անդամները, իսկ բալետային տեսարանները՝ դատարանի ազնվականության սիրողականները, ներառյալ ինքը՝ թագավորն ու իշխանները։ Հիմնական ինտրիգը փոխանցվում էր երկխոսությունների միջոցով, սակայն ներկայացման մեջ, որը արվեստի մի քանի տեսակների սինթեզ էր, կարող էին ներառվել նաև վոկալ համարներ։
Նոր ժանրի առաջին գործերից մեկը կատակերգություն-բալետն էր՝ «Ձանձրալիները» կամ «Անտանելիները»(ֆր.՝ Les fâcheux, 1661 թվական), որը բեմադրվել է Մոլիերի կողմից ֆինանսների տեսուչ Նիկոլա Ֆուկեի գյուղական տանը։ Հետագա կատակերգություն-բալետները բեմադրվել են հիմնականում Վերսալում։ Ստեֆան Մոկուլսկին դրանք բաժանում է երկու թեմատիկ խմբերի՝ ֆարս-կենցաղային և հովվական-դիցաբանական։ Առաջիններից, որոնցում ամենօրյա երգիծական կատակերգությունն ամբողջությամբ ենթարկվում էր բալետի հատվածին, նա ներառում է այնպիսի գործեր, ինչպիսիք են «Բռնի ամուսնությունը» (1664 թվական), «Սերը բուժող է» (1665) «Պարոն դե Պուրսոնյակ» (1666), ինչպես նաև Մոլիերի ամենահայտնի պիեսներից են՝ «Ժորժ Դանդեն» (1668), «Բուրժուազիան ազնվականության մեջ» (1670) և «Երևակայական հիվանդը» (1673)։ Երկրորդ ավանդական թեման, որը մշակել է օպերա-բալետային արվեստի համար, ներառում է «Արքայադուստր Էլիդացին» (1664), «Մելիսերտան» (1666), «Զավեշտական հովիվը» (1666), «Հրաշալի սիրահարները», «Քաղքենին՝ ազնվական» (1670)։ Լուի Արև արքայի արքունիքում Մոլիերն իր բազմաթիվ բեմադրություններն իրականացրել է կոմպոզիտորներ Ժան Բատիստ Լյուլլիի և Մարկ Անտուան Շարպանտիեի, բալետմեյստեր Պիեր Բոշանի և դեկորատոր Կառլո Վիգարանի հետ միասին։
Կոմեդիա-բալետները մեծապես ազդել են ֆրանսիական երաժշտական թատրոնի զարգացման վրա, փոխել են նրա երաժշտական ձևերն ու հնարները, որոնք Ժան Բատիստ Լյուլլին օգտագործել է քնարական ողբերգություններում, իսկ 18-րդ դաում այն կիրառել են նաև կոմիկական օպերայում։


== Ծանոթագրություններ ==


== Գրականություն ==
Комедия-балет // Балет. Энциклопедия / Ю. Н. Григорович. — М.: Советская энциклопедия, 1981. — С. 259.
Комедия-балет // Театральная энциклопедия / П. А. Марков. — М: Советская энциклопедия, 1964. — Т. III.
Мокульский, Стефан Стефанович Французский театр // История западного театра / Бояджиев, Григорий Нерсесович. — М: Искусство, 1956. — Т. 1. — С. 535—661.